text: জ়ায়েদ ʾইবনে ʿআলী (; ৬৯৫ – ৭৪০) ছিলেন ʿআলী ʾইবনে হ়োসেনের পুত্র এবং হ়োসেন ʾইবনে ʿআলীর দৌহিত্র। তিনি উমাইয়া খিলাফতের বিরুদ্ধে একটি বিদ্রোহ পরিচালনা করেন। বিদ্রোহটি ব্যর্থ হয় এবং তাঁকে শিরশ্ছেদ করে হত্যা করা হয়। এই ঘটনার ফলে শিয়া ইসলামের জায়েদি শাখার উত্থান ঘটে যারা জ়ায়েদকে ʿআলী ʾইবনে হ়োসেনের পরবর্তী ইমাম হিসেবে গ্রহণ করে। এর বিপরীতে দ্বাদশী ও ইসমাইলি শিয়ারা তাঁর বড় ভাই মুহ়ম্মদ আল-বাক়িরকে পরবর্তী ইমাম হিসেবে গণ্য করে। তথাপি শিয়া ও সুন্নিরা তাঁকে একজন গুরুত্বপূর্ণ বিপ্লবী ও শহীদ হিসেবে বিবেচনা করে। উমাইয়া শাসক কর্তৃক তাঁর নির্মম হত্যাকাণ্ড ও তাঁর মরদেহের নিষ্ঠুর প্রদর্শন আব্বাসীয় বিপ্লবের ক্ষেত্রে গুরুত্বপূর্ণ ভূমিকা রাখে।
  
  জ়ায়েদ ছিলেন একজন বিজ্ঞ ধর্মীয় পণ্ডিত। তাঁর নামে অসংখ্য গ্রন্থের অস্তিত্ব পাওয়া যায় যার মধ্যে মুসনাদ আল-ইমাম জ়ায়েদ (মজমুʿ আল-ফিক়হ নামেও পরিচিত) বিশেষভাবে উল্লেখযোগ্য। এটি শরীয়াহ বিষয়ক প্রাচীনতম গ্রন্থগুলোর একটি। তবে এর নির্ভরযোগ্যতা নিয়ে বিতর্ক রয়েছে; এটি সম্ভবত প্রারম্ভিক কুফি আইনি ঐতিহ্যের প্রতিনিধিত্ব করে।
  
  তথ্যসূত্র
title: জায়েদ ইবনে আলী